**ΟΔΗΓΙΕΣ ΕΝΕΡΓΟΠΟΙΗΣΗΣ ΤΟΥ ΑΚΑΔΗΜΑΪΚΟΥ ΛΟΓΑΡΙΑΣΜΟΥ ΓΙΑ ΤΟΥΣ ΠΡΩΤΟΕΤΕΙΣ ΦΟΙΤΗΤΕΣ (Εφόσον έχουν σταλεί τα συμπληρωματικά δικαιολογητικά εγγραφής τους στην Γραμματεία του Τμήματος Ψυχολογίας)**

Όλοι οι Α/ετείς φοιτητές θα πρέπει άμεσα να ενεργοποιήσουν τον ακαδημαϊκό τους λογα­ριασμός επισκεπτόμενοι την ιστοσελίδα [**https://uregister.uoi.gr/**](https://uregister.uoi.gr/) του Πανεπιστημίου Ιωαν­νίνων.

Σε αυτό το στάδιο πρέπει να παρέχετε στην εφαρμογή (για απλοποίηση της διαδικασίας) **ΜΟΝΟ** τον αριθμό του κινητού σας τηλεφώνου. Η εφαρμογή θα σας παρουσιάσει τον ακαδημαϊκό σας λογαριασμό, που αποτελείται από δύο η τρία γράμματα (λατινικοί χαρακτήρες) ακολουθούμενο από τον πενταψήφιο αριθμό μητρώου και θα σας ζητηθεί να καταχωρήσετε κωδικό.

Ο ακαδημαϊκός λογαριασμός και ο κωδικός απαιτούνται για την πρόσβασή σας στις ηλεκτρονικές υπηρεσίες του Πανεπιστημίου Ιωαννίνων όπως Ηλεκτρονική Γραμματεία (Φοιτητολόγιο), δήλωση Συγγραμμάτων (Εύδοξος),  Ακαδημαϊκή Ταυτότητα, wifi, ηλεκτρονικό ταχυδρομείο, εκπαίδευση από απόσταση, εφαρμογές Office 365 κ.α. Σημειώστε τα με προσοχή.

**ΠΡΟΣΟΧΗ**: Σε περίπτωση που δεν μπορεί να ταυτοποιηθεί το κινητό σας, θα πρέπει να ενημερώσετε τη Γραμματεία του Τμήματός σας.

Αφού ενεργοποιήσετε το λογαριασμό σας, θα έχετε τη δυνατότητα, μέσω της υπηρεσίας  [**https://mypassword.uoi.gr/**](https://mypassword.uoi.gr/) να αλλάξετε ή να ανακτήσετε τον κωδικό σας, σε περίπτωση που τον ξεχάσετε. Επίσης συστήνεται στην εφαρμογή αυτή να δηλωθεί και δευτερεύον λογαριασμός ηλεκτρονικού ταχυδρομείου.

Η ανάκτηση κωδικού γίνεται είτε με τη χρήση κινητού τηλεφώνου είτε με τη χρήση εξωτερικής διεύθυνσης ηλεκτρονικού ταχυδρομείου (μη πανεπιστημιακό e-mail). Τα στοιχεία αυτά που θα εισάγετε για την ολοκλήρωση της διαδικασίας (αριθμός κινητού τηλεφώνου ή e-mail λογαριασμός) θα πρέπει να ταυτίζονται με τα στοιχεία που η Γραμματεία του Τμήματός σας έχει καταχωρήσει στην καρτέλα σας στο φοιτητολόγιο. Σε περίπτωση που δεν μπορούν να ταυτοποιηθούν, θα πρέπει να ενημερώσετε τη Γραμματεία του Τμήματός σας.

Με την απόκτηση ακαδημαϊκού λογαριασμού, εντός 24 ωρών, ενεργοποιείται το ακαδημαϊκό email σας που έχει τη μορφή **username@uoi.gr**.

Η πρόσβαση στο ακαδημαϊκό email γίνεται μεταβαίνοντας στην διεύθυνση <http://email.uoi.gr>

Σχεδόν όλες οι ηλεκτρονικές υπηρεσίες που σας παρέχονται από το Πανεπιστήμιο Ιωαννίνων υλοποιούνται με τη χρήση του ακαδημαϊκού λογαριασμού και του αντίστοιχου email σας.

Μπορείτε να βρείτε ένα πλήρη οδηγό ρυθμίσεων και χρήσης του ακαδημαϊκού email σας στο <https://www.uoi.gr/wp-content/uploads/2019/01/egxirldio-new-mailer-gsuite-09-01-2019.pdf>

**Αίτηση για έκδοση ακαδημαϊκής ταυτότητας (Πάσο)**

Αφού ολοκληρωθεί η ενεργοποίηση του ιδρυματικού λογαριασμού μπορείτε να κάνετε αίτηση για έκδοση Ακαδημαϊκής Ταυτότητας στην ηλεκτρονική διεύ­θυνση  [**https://academicid.minedu.gov.gr**](https://academicid.minedu.gov.gr/)  διαβάζοντας τις  [**αναλυτικές οδηγίες**](https://academicid.minedu.gov.gr/UserManual.aspx) για την ενεργοποίηση της υπηρεσίας.

**Πλατφόρμα E-course**

Στην πλατφόρμα ecourse μπορείτε να βρείτε όλο το διαθέσιμο εκπαιδευτικό υλικό για σχεδόν το σύνολο των μαθημάτων που προσφέρονται σε όλα τα τμήματα του Πανεπιστημίου. Η ιστοσελίδα της πλατφόρμας είναι [**http://ecourse.uoi.gr**](http://ecourse.uoi.gr)

Απαραίτητο είναι να χρησιμοποιήσετε το **ακαδημαϊκό email** για να κάνετε την εγγραφή σας στην πλατφόρμα και στην συνέχεια τη συνδρομή σας στα μαθήματα.

Αν αντιμετωπίζετε οποιοδήποτε θέμα με την λειτουργία της πλατφόρμας, μπορείτε να επικοινωνήσετε με την ομάδα υποστήριξης χρηστών ecourse στο [ecourse@uoi.gr](mailto:ecourse@uoi.gr)

**Σίτιση και Στέγαση**

Οι φοιτητές που το δικαιούνται βάσει των κριτηρίων μπορούν να υποβάλλουν ηλεκτρονικά την αίτηση τους στις πλατφόρμες που έχουν αναπτυχθεί για αυτό το σκοπό, ακολουθώντας πιστά τις οδηγίες που παρέχονται.

Η υποβολή αίτησης σίτισης γίνεται στο [**https://sitisi.merimna.uoi.gr/**](https://sitisi.merimna.uoi.gr/)

H υποβολή αίτησης στέγασης γίνεται στο [**https://stegasi.merimna.uoi.gr/**](https://stegasi.merimna.uoi.gr/)

Ιδιαίτερη προσοχή θα πρέπει να δοθεί στο γεγονός ότι ΔΕΝ είναι απαραίτητη η ύπαρξη ακαδημαϊκού λογαριασμού για την υποβολή αίτησης και στα δικαιολογητικά που θα πρέπει να υποβληθούν ώστε η αίτηση να είναι πλήρης.

**Άλλες ηλεκτρονικές υπηρεσίες**

* **Εύδοξος** (<https://eudoxus.gr> ): H συγκεκριμένη υπηρεσία παρέχει στους φοιτητές τη δυνατότητα να δηλώσουν τα συγγράμματα προτίμησής τους για τα μαθήματα που έχουν δηλώσει.
* **Κεντρική Υπηρεσία Πιστοποίησης Χρηστών**

(<https://sso.uoi.gr/login?service=https%3A%2F%2Fclassweb.uoi.gr%2Flogin%2Fcas>)

* **Επαναφορά κωδικού πρόσβασης:** <https://mypassword.uoi.gr>

Τέλος το Πανεπιστήμιο Ιωαννίνων έχει προμηθευτεί το πρόγραμμα Microsoft Office 365 και το διαθέτει δωρεάν σε όλους τους φοιτητές του. Για να το αποκτήσετε ακολουθήστε τον σύνδεσμο:

[Εγχειρίδιο Οδηγιών Λήψης και Εγκατάστασης του Office 365](https://www.uoi.gr/wp-content/uploads/2020/01/odigies-microsoft-office-365.pdf)

Παρακαλείσθε να διαβάσετε προσεκτικά τις παραπάνω οδηγίες.

**ΑΠΟ ΤΗ ΓΡΑΜΜΑΤΕΙΑ**